בשבועות הקרובים, הבלוג עושה הסבה קלה לבלוג המכסה את הבחירות בארה״ב (יותר ממה שהיה כאן עד היום). מדוע? ככה, כי בא לי וכי אני אוהבת פוליטיקה אמריקאית. בין 28 בינואר ל 11 בפברואר אהיה בארה״ב ואכתוב על הבחירות שם, תוך שאני מסתובבת באירועים פוליטיים באיווה וניו המפשיר (תחזיקו לי אצבעות עם הקטע הזה של לנהוג לבד בשלג/קרח).
10:00, ישיבת ממשלה עם הנושאים הבאים על סדר היום, לרבות מינוי אריה דרעי לשר הפנים בנוסף להיותו שר הנגב והגליל.
13:30 ישיבת ועדת שרים לחקיקה, עם פירוט החוקים שעל סדר היום, כאן.
*המועד האחרון להגשת מועמדות להתמודדות על ראשות הליכוד, אל מול נתניהו. (לא מצאתי מסמך/תקנון רשמי על כך באתר הליכוד). אם עד מועד זה לא ימצא מועמד מתחרה, יתכן שיבוטלו הבחירות כדי לחסוך בבזבוז הכספי שבעריכתן.
בערב, בירושלים, אני מגיעה לאירוע (בתשלום) שאורגן על ידי Think & Drink וקפה לנדוור, לדבר על פוליטיקה, הבלוג שלי, קבוצות הווטסאפ של הפלוג ועוד. פרטים מלאים כאן.
בוושינגטון: הנאום על מצב האומה, האחרון בכהונת 8 השנים של הנשיא אובמה. בינואר 2017 יהיה כבר נשיא/ה חדש/ה, דמוקרטי/ת או רפובליקני/ת בתפקיד. הנאום קבוע לשעה 21:00 שעון וושינגטון, כלומר 4 לפנות בוקר שעון ישראל.
בירושלים, פרידה רשמית מיועץ התקשורת של משרד ראש הממשלה מארק רגב (שימש בשנים האחרונות כיועץ התקשורת לכלי התקשורת הזרים). רגב מונה לפני כמה חודשים לתפקיד שגריר ישראל בבריטניה, אליו יצא בקרוב. ככל הידוע לי טרם מונה לו מחליף בלשכת רה״מ. נואמים: נתניהו, רגב, וגם ד״ר אביתר מתניה (ראש מנהלת הסייבר). מה הקשר של הסייבר? אמרו לי שזה חלק מן התכנית כי העיתונות הזרה ממש מתעניינת בנושא הזה.
בהצלחה רבה למארק!
שוברים שתיקה באירוע בקמפוס אונ׳ תל-אביב (יחד עם מפלגת מרצ). פרטים על האירוע, כאן.
הכנס הבינלאומי השנתי של מכון INSS, בהשתתפות: נשיא המדינה ריבלין, הרמטכל גדי אייזנקוט, מנכל משרד החוץ דורי גולד, שרת המשפטים שקד ועוד שורה של דוברים בכירים. פרטים מלאים, כאן.
אירוע גדול של תנועת הליכוד, באילת. הליכודיאדה.
המקורות שלי בשב”כ טוענים ששמעון רואימי היה שתול שלהם בחברת הוט. יש מצב שמילחם התחרפן אחרי שניסה להשיג בטלפון את שרות הלקוחות שלהם.